తంతి
18 వ శతాబ్దం అంతం దాకా ఈ విధానాల్లో అభివృద్ధి జరుగలేదు. 1792 లో క్లాడ్ చావ్ అనే మెకానిక్, ఫ్రెంచి జాతీయ సదస్సులో ఓ దృశ్య టెలిగ్రాఫ్ పద్ధతిని ప్రదర్శించాడు. ప్రఖ్యాత బ్రిటిష్ శాస్త్రజ్ఞుడు రాబర్ట్ హుక్ ఒక శతాబ్దానికి పూర్వం ప్రతిపాదించిన సలహా ఆధారంగా ఇది నిర్మించబడింది. వివిధ దురాక్రమణ సైన్యాలతో సతమతమవుతున్న ఫ్రాన్స్ ప్రభుత్వం ఈ కొత్త పద్ధతిని వెంటనే అంగీకరించింది. ఫలితంగా 1794 లో పారిస్, లిల్లీ నగరాల మధ్య తొలి చాప్ టెలిగ్రాఫ్ సంబంధం నెలకొల్పబడింది. పశ్చిమ, మధ్య ఐరోపా లలో కూడా ఇలాంటి సౌకర్యం విస్తృతంగా కల్పించబడింది.
టి ఎల్ ఆర్ కెమెరా
మొదట స్క్రీన్ పై చూచి, దాని స్థానంలో ఫోటోగ్రఫిక్ ప్లేటును అమర్చటం అనే క్లిష్టతరమైన ప్రక్రియను సులభతరం చేస్తూ 1870 లో మరొక కటకం గుండా ఫోటోతీయవలసిన వస్తువును చూస్తూ దృశ్యాన్ని కూర్చగలిగే కెమెరాను రూపొందించటం జరిగింది. పై నుండి ఫోటో తీయబడే వస్తువు ఫోటోలో ఎలా వస్తుందో ముందే చూపటం కెమెరాను ఇలా చేత్తో పట్టుకోవటం వలన ఫోటోగ్రఫర్ కు కెమెరా పై పట్టు రావటంతో టి ఎల్ ఆర్ కెమెరాలు మన్ననలు పొందాయి. లండన్ స్టీరియోస్కోపిక్ కంపెనీ కార్ల్ టన్ పేరుతో మొట్టమొదటి టి ఎల్ ఆర్ కెమెరాను 1885లో రూపొందించింది. అయితే జర్మనీకి చెందిన ఫ్రాంకె అండ్ హైడెకెలు 1929 లో రోల్లేకార్డ్ సంస్థ ద్వారా రూపొందించిన రోల్లేఫ్లెక్స్ కెమెరా మొట్టమొదటి జనబాహుళ్యం పొందిన కెమెరా.